Udkast til Handleplan for Sundhedspolitik - PDF Free Download
Download "Udkast til Handleplan for Sundhedspolitik"
1 #BREVFLET# Click here to enter text. Dokument: Neutral titel Sekretariat, HR og Udvikling Sagsnr./Dok.nr / Skoleforvaltningen Godthåbsgade Nørresundby Init.: LBS Udkast til Handleplan for Sundhedspolitik Indholdsfortegnelse 1. Indledning til handleplanen 2. Udmøntning af sundhedspolitikken i Skoleforvaltningen 3. Implementering af forebyggelsespakkerne i Skoleforvaltningen 1. Indledning Aalborg Kommune har gennem de seneste 8 år arbejdet målrettet på at sætte sundhed på dagsordenen - både eksternt i forhold til borgerne og internt i forhold til medarbejderne. Aalborg Kommunes første sundhedspolitik blev vedtaget i 2007 og havde til formål for at sætte sundhed og KRAM faktorerne på dagsordenen. Med den efterfølgende sundhedspolitik gik Aalborg Kommune skridtet videre og satte blandt andet et tydeligt fokus på mental sundhed med anvendelse af WHO s sundhedsdefinition Sundhed er ikke blot frihed for sygdom, men størst mulig fysisk, psykisk og socialt velbefindende. Den nye sundhedspolitik bygger videre på de positive erfaringer fra de forrige politikker og sundhed tænkes nu naturligt ind som en integreret del af alle relevante områder af kommunens service. Der er fortsat nogle markante sundhedsudfordringer i Aalborg Kommune, blandt andet påvist i Sundhedsprofil 2013, hvoraf ulighed i sundhed er en af mest afgørende. Det er dokumenteret, at der er stærke sammenhænge mellem menneskers helbred og deres økonomiske og sociale vilkår, hvorfor der i sundhedspolitikken dedikeres et særskilt spor til denne udfordring. Det er dokumenteret, at blandt andet uafsluttet skolegang, indkomstniveau (fattigdom) samt arbejdsløshed er blandt de mest betydende faktorer. Det vil sige, at konkrete indsatser for at fastholde børn og unge i uddannelsessystemet, er yderst relevante i forhold til at opfylde sundhedspolitikkens mål. Skoleforvaltningen har en særlig rolle i forhold til at løfte ovenstående opgave. Aalborg Kommunes sundhedsvision og arbejdet med forebyggelsespakkerne Visionen i den nye sundhedspolitik er, at Aalborg Kommune har de bedste rammer og betingelser for at alle borgere kan leve et godt, langt, sundt og aktivt liv. Sundhedspolitikken er rammesættende for kommunens handlemuligheder og er både styrende og retningsgivende for den lokale omsætning af politikken til konkrete handlinger. Arbejdet med sundhedspolitikken skal ske ud fra den bedste viden om, hvad der virker. Derfor har Byrådet besluttet, at implementeringen af anbefalingerne fra Sundhedsstyrelsens forebyggelsespakker vedr. tobak, alkohol, fysisk aktivitet, mad og måltider, samt mental sundhed udgør fundamentet for sundhedsarbejdet i kommunen de næste fire år. Skoleforvaltningens vision og mål Både visionen for Aalborg Kommunes sundhedspolitik, samt beslutningen om at anbefalingerne i forebyggelsespakkerne udgør implementeringsgrundlaget, er helt i tråd med Skoleforvaltningens vision Noget at have det i og den måde forvaltningen ønsker at arbejde på. I Skoleforvaltningen arbejder vi
2 målrettet på at levere service på et konstant, højt niveau med fokus på de indsatser, der har dokumenteret virkning. Sundhedspolitikken spiller samtidig fint sammen med de fem overordnede mål, der er formuleret i Skoleforvaltningen. Vi tænker trivsel i den bredest mulige forstand det vil derfor sige, at både sundhed generelt og mental sundhed specifikt, er en vigtigt del af elevernes trivsel. Samtidig er elevernes sundhed og trivsel en afgørende forudsætning for at eleverne er læringsparate og får det ønskede udbytte af undervisningen. De fire spor i sundhedspolitikken Sundhedspolitikken indeholder fire spor, som udgør den overordnede retning for sundhedsarbejdet i Aalborg Kommune. Skoleforvaltningens handleplan er struktureret ud fra de samme sundhedspolitiske spor for at sikre ensartethed og systematik i forhold til den lokale udmøntning. Sunde rammer Sunde rammer handler om indretning af - og tilgængelighed til - det fysiske rum samt om at beskytte børn og unge i forhold til eksempelvis røg og alkohol Mental sundhed Mental sundhed er et klart mål i sig selv og kan også være et middel til bedre fysisk helbred. Derfor er god trivsel et vigtigt mål, også selvom det allerede er et indsatsområde i andre politikker og strategier i Aalborg Kommune. Lighed i sundhed Uligheden i sundhed er en af de største sundhedsudfordringer. Der er fortsat et stort behov for, at vi prioriterer, så alle kommunens borgere har mulighed for at leve et sundt liv. Sundhed i fællesskab Kommunen kan ikke løfte sundhedsopgaven alene. Gennem nye partnerskaber kan vi nå flere målgrupper, som vi ellers ikke har mulighed for at komme i kontakt med. Nærværende handleplan redegør for, hvorledes Skoleforvaltningen udmønter Sundhedspolitikken. Det vil sige, hvorledes Skoleforvaltningen implementerer både de særlige indsatser beskrevet i politikken, samt anbefalingerne i de fem udvalgte forebyggelsespakker. En samlet og koordineret indsats Aalborg Kommunes nye sundhedspolitik fokuserer på, at sundheden skal tænkes som en integreret del af kommunens service. Dette har, også under arbejdet med de forrige sundhedspolitikker, være et kardinalpunkt i Skoleforvaltningens indsats. Sundheden skal integreres i den eksisterende service og omsættes i forvaltningens daglige arbejde gennem et øget fokus i de ordinære indsatser. Målsætningerne skal nås på samme vis. 2/6
3 2. Udmøntning af Sundhedspolitikken i Skoleforvaltningen Skoleforvaltningens udmøntning af de særlige indsatser beskrives i nedenstående handleplan, der er struktureret ud fra sundhedspolitikkens fire spor. Skoleforvaltningen har, i lighed med de forrige sundhedspolitikker, besluttet, at sundhedsindsatsen skal være en integreret del af den ordinære drift og service. Med vedtagelsen af den nye sundhedspolitik, har forvaltningens arbejde med sundhed både centralt og lokalt fået yderligere fokus. I sundhedspolitikken er der, i forbindelse med hvert spor, nævnt en række særlige indsatser beskrevet i afsnittet Det gør vi ved at. I nedenstående redegøres der for forvaltningens arbejde i forhold til de særligt prioriterede indsatser, der ligger indenfor Skoleforvaltningen ansvarsområde. Sunde rammer Sunde rammer handler om indretning af - og tilgængelighed til - det fysiske rum samt om at beskytte børn og unge i forhold til eksempelvis røg og alkohol Skoleforvaltningen arbejder målrettet på at skabe øget bevægelse i skolerne, som også folkeskolereformen fokusere på. For at øge kvaliteten af bevægelsesindsatsen endnu mere, er Aalborg Kommune udpeget som fyrtårnskommune i projektet Krop og kompetencer, hvor 12 skoler deltager. I projektet gennemføres der efteruddannelse og praksisnære forløb med ledere, lærere, pædagoger, elever og lokale foreninger med henblik på at fremme og kvalitetssikre idræt og bevægelse i skolen. Derudover har Aalborg Kommune indgået en samarbejdsaftale med Dansk Idrætsforbund, der ligeledes har til formål at sætte fokus på idræt og bevægelse. Det gør vi ved at tænke sundhed og tilgængelighed for alle borgere ind i den fysiske planlægning Med skolereformen er der kommet et stærkere fokus på bevægelse i skoletiden, idet fysisk aktivitet fremmer både indlæringsevnen og koncentrationen, samt giver øget psykisk velvære. Derfor arbejder Skoleforvaltningen med at skabe de bedst mulige betingelser for fysisk aktivitet. Skolerne forsøger eksempelvis, både på traditionelt og utraditionel vis, at anvende det fysiske rum, deres udearealer og nærmeste omgivelser med henblik på at fremme elevernes sundhed og skabe fysisk aktivitet både i den fagopdelte undervisning og i den understøttende undervisning. Det gør vi ved at skabe sikre rammer for, at borgerne kan løbe, gå og cykle på arbejde, til skole og fritidsaktiviteter mv. Skoleforvaltningen har i en årrække sat fokus på at skabe mere sikre transportruter til skolerne. I samarbejde med By- og Landskabsforvaltningen har alle skoler fået udarbejdet en lokal Trafikpolitik, der sætter fokus på trafik i undervisningen, på afviklingen af trafikken omkring skolen og på trafikvaner hos både børn og voksne. Det gør vi ved at sikre, at skoletiden i kommunens folkeskoler er røgfri for børn og unge Skoleforvaltningen indførte, i forbindelse med Sundhedspolitikken fra 2012, røgfri skoletid for børn og unge i Aalborg Kommune. Denne beslutning videreføres i den nye Sundhedspolitik , hvilket vil sige, at børn og unge ikke må ryge i skoletiden heller ikke udenfor skolens matrikel. Det gør vi ved at servere sund mad i kommunale institutioner, idrætstilbud og kulturinstitutioner Skoleforvaltningen arbejder med sund mad og madkultur på flere niveauer. Den kommende strategi for skolemad sætter den overordnede retning for forvaltningens arbejde både centralt og decentralt, mens der er afsat midler til konkrete projekter vedrørende morgenmad, køkkenfaciliteter, spisemiljøer, personale og uddannelse, der muliggør det konkrete, praktiske arbejde lokalt på skolerne. Derudover arbejder skolerne med elevernes forståelse af madkultur og bæredygtighed gennem projekter som eksempelvis Fra haver til maver. Lighed i sundhed Uligheden i sundhed er en af de største sundhedsudfordringer. Der er fortsat et stort behov for, at vi prioriterer, så alle kommunens borgere har mulighed for at leve et sundt liv 3/6
4 Børne- og Ungepolitikken er rammesættende for Skoleforvaltningens arbejde med at skabe lige muligheder for alle børn og unge. Både i forhold til den generelle indsats, den specifikke og forebyggende indsats, samt indsatsen for børn og unge med særlige behov. Skoleforvaltningen arbejder med at sikre uddannelse til alle unge og derved minimere risikoen for social ulighed tidligst muligt. Denne indsats opfattes muligvis ikke som en direkte sundhedsindsats, men som alle undersøgelser viser, har uddannelsesgraden en direkte indflydelse på ulighed i sundhed. Særligt Aalborg Kommunes Ungestrategi er et vigtigt element heri. Det overordnede formål med strategien er, at alle unge skal have mulighed for en uddannelse, job eller aktivitet, der forbereder dem til uddannelse. Det sker gennem dels et øget rådgivningssamarbejde, dels via vejledning til i højere grad at vælge rigtigt første gang og endelig gennem kompetenceudvikling af den enkelte unge. Det gør vi ved at have kompetencerne blandt udvalgte frontmedarbejdere til at opspore risikoadfærd i forhold til rygning og alkohol og rådgive borgerne herom Skoleforvaltningen arbejder fokuseret med tidlig opsporing af børn med sundheds- og trivselsudfordringer. Både i forhold til elevernes generelle skolegang, arbejdet med Ungestrategien og målsætningen om uddannelse til alle, men også i forhold til specifikke sundheds- og trivselsudfordringer som rygning, alkohol, stofmisbrug eller kriminalitet. På hver skole er etableret et Trivselsforum og udpeget en Trivselsperson, der varetager en forebyggende og foregribende social indsats på og i tilknytning til skolen. Det kan være elevsamtaler, kontakt til forældre, rådgivning af forældre og koordination af indsatser. Skoleforvaltningens decentrale SSP-samarbejde er ligeledes forankret i Trviselsforum, hvor skolens SSP-medarbejder deltager. Samtidig har Skoleforvaltningen en centralt placeret konsulent, der varetager koordinationen af SSP-aktiviteterne i forvaltningen. I forbindelse med implementeringen af skolereformen er der fra skoleåret 2014/2015 indført alkohol og rusmiddelseminarer for hhv. 6. klasse og 8. klasse, hvor ikke kun eleverne, men også forældrene, er involveret. Mental sundhed Mental sundhed er et klart mål i sig selv og kan også være et middel til bedre fysisk helbred. Derfor er god trivsel et vigtigt mål, også selvom det allerede er et indsatsområde i andre politikker og strategier i Aalborg Kommune Det gør vi ved at have trivselsfora på alle folkeskoler, som sikrer tidlig opsporing og hjælp til de børn og unge, som ikke trives I regi af Trivselsforum og i Trivselspersonernes arbejde på hver skole, varetages der en forebyggende og foregribende social indsats på og i tilknytning til skolen. Denne indsats inkluderer, udover et fokus rygning og alkohol, i særdeleshed et fokus på generel trivsel og mental sundhed. Derudover arbejdes der systematisk med evaluering af børn og unges sundhedstilstand i bred forstand, herunder den mentale sundhed, blandt andet gennem den tilbagevendende Rusmiddelundersøgelse, Udskolingsundersøgelsen og elevernes UndervisningsMiljøVurdering. Sundhed i fællesskab Kommunen kan ikke løfte sundhedsopgaven alene. Gennem nye partnerskaber kan vi nå flere målgrupper, som vi ellers ikke har mulighed for at komme i kontakt med Det gør vi ved at samarbejde med foreningslivet, erhvervslivet, uddannelsesinstitutioner og kulturinstitutioner om at virkeliggøre en skolehverdag med fokus på læring, trivsel og sundhed Intentionen med den åbne skole er, at skolen og lokalsamfundet samarbejder om, at eleverne i folkeskolen bliver så dygtige, som de kan, og at de trives. Med den åbne skole får eleverne mulighed for at relatere de faglige problemstillinger i skolen til deres hverdag og virkeligheden uden for skolen. Derfor skal skoledagen blandt andet indeholde mange praktiske aktiviteter, digitale medier i undervisning og læring, og eleverne skal bevæge sig fysisk. Den åbne skole kan både vedrøre undervisningsopgaver i den fagdelte undervisning, i den understøttende undervisning samt i DUStiden. 4/6
5 For at understøtte ovenstående arbejde er der nu ansat tre playmakere i Aalborg Kommune, der hver især har fokus på at øge skolernes samarbejde med henholdsvis foreningslivet, erhvervslivet og kulturlivet. Derudover har Skoleforvaltningen etableret den digitale platform der indeholder inspiration til medarbejdere i skoler og DUS, samt skaber kontakter mellem skolerne og foreningslivet. Endelig arbejder skolebestyrelserne med at fastsætte lokale principper for samarbejdet i den åbne skole. 5/6
6 3. Implementering af forebyggelsespakkerne Sundhedsstyrelsens forebyggelsespakker indeholder faglige anbefalinger til en kommunal sundhedsfremmende og forebyggende indsats af høj kvalitet. Materialet er et vidensbaseret værktøj til kommunerne med faglige, evidensbaserede anbefalinger, der kan bidrage til at prioritere og kvalitetsudvikle det kommunale forebyggelsesarbejde. Der er i alt udarbejdet 11 forebyggelsespakker, der alle indeholder anbefalinger på henholdsvis grundniveau og udviklingsniveau. Anbefalingerne på grundniveau har den stærkeste evidens og kan på kort sigt styrke kvaliteten af forebyggelsesarbejdet i kommunerne. Anbefalingerne på udviklingsniveau har svagere evidens og kan på længere sigt medvirke til at videreudvikle forebyggelsesindsatsen i kommunerne. Der kan findes yderligere information omkring Sundhedsstyrelsens forebyggelsespakker på hjemmesiden: Aalborg Byråd vedtog, i forbindelse med selve sundhedspolitikken, at forvaltningerne i løbet af politikperioden skal implementere alle anbefalingerne på grundniveau i fem udvalgte forebyggelsespakker: - Tobak - Alkohol - Fysisk aktivitet - Mad og måltider - Mental sundhed På ovenstående baggrund har Skoleforvaltningen operationaliseret anbefalingerne på grundniveau i de fem forebyggelsespakker. Operationalisering blev godkendt af Skoleudvalget på møde den 6. januar 2015 og kan ses her (referat fra Skoleudvalgsmødet): 5.pdf&type=bilag&id=33512 Fremadrettet vil den samlede status på Sundhedspolitik i Aalborg Kommune indeholde en opfølgning på alle forvaltningers arbejde med implementeringen af forebyggelsespakkernes anbefalinger. Første status på Sundhedspolitik udarbejdes i efteråret /6
Om Sund By Netværkets strategiske satsninger og prioriteringer. Skaber rammer for et godt liv for alle borgere
Om Sund By Netværkets strategiske satsninger og prioriteringer Skaber rammer for et godt liv for alle borgere Status på Sund By Netværkets aktiviteter Nyt medlem Høje Tåstrup Københavns Kommune i bestyrelsen
Handleplan for sundhedspolitikken Skole og Kulturforvaltningen Handleplan For sundhedspolitikken Der er fokus på sundhed i Aalborg Kommune Aalborg Kommune arbejder målrettet på at sætte sundhed på dagsordenen